Ανάθεση καθηκόντων επίσημων δραστηριοτήτων σε κτηνιάτρους για την αντιμετώπιση και εκρίζωση της ευλογιάς προβάτων και αιγών

Περιγραφή: Η διαδικασία αφορά στην εφαρμογή του ρυθμιστικού πλαισίου που καθορίζει την ανάθεση καθηκόντων επίσημων δραστηριοτήτων σε φυσικά πρόσωπα (κτηνιάτρους), με σκοπό την επιτήρηση και εκρίζωση της νόσου της ευλογιάς των μικρών μηρυκαστικών, σύμφωνα με τους όρους και τις προϋποθέσεις που προβλέπει το ενωσιακό δίκαιο.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
en: MINISTRY OF RURAL DEVELOPMENT AND FOOD
Οργανική μονάδα θεσμικού φορέα: title: el: ΔΙΕΥΘΥΝΣΗ ΥΓΕΙΑΣ ΤΩΝ ΖΩΩΝ
title: el: ΓΕΝΙΚΗ ΔΙΕΥΘΥΝΣΗ ΚΤΗΝΙΑΤΡΙΚΗΣ
Παρέχεται σε: Γεωτεχνικούς
Σημεία εξυπηρέτησης: title: Περιφέρειες
title: Περιφερειακές ενότητες
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 4
Κόστος: Παρέχεται χωρίς κόστος
Εκτιμώμενος χρόνος: 15 έως 60 ημέρες
Διάρκεια ισχύος: Διάρκεια: P3M
Τύπος: Καθορισμένη
Προϋποθέσεις: conditions_name: Η ανάθεση περιλαμβάνει επακριβή περιγραφή των εν λόγω καθηκόντων επίσημων ελέγχων που μπορούν να εκτελούν τα φυσικά πρόσωπα
conditions_type: Διοικητικές
conditions_name: Τα φυσικά πρόσωπα στα οποία ανατίθενται καθήκοντα επίσημων δραστηριοτήτων διαθέτουν τα κατάλληλα προσόντα και εμπειρογνωμοσύνη
conditions_type: Επαρκούς γνώσης
conditions_name: Τα φυσικά πρόσωπα ενεργούν με αμεροληψία και είναι ανεπηρέαστα από ενδεχόμενη σύγκρουση συμφερόντων όσον αφορά τα καθήκοντα επίσημων δραστηριοτήτων που τους ανατίθενται
conditions_type: Κωλύματος συμφέροντος ή Ασυμβίβαστου
conditions_name: Τα φυσικά πρόσωπα στα οποία ανατίθενται καθήκοντα επίσημων δραστηριοτήτων ασκούν νόμιμα το κτηνιατρικό επάγγελμα σύμφωνα με την κείμενη νομοθεσία
conditions_type: Επαγγελματικές
conditions_name: Τα φυσικά πρόσωπα στα οποία ανατίθενται καθήκοντα επίσημων δραστηριοτήτων δεν κατέχουν άδεια λιανικής ή χονδρικής πώλησης κτηνιατρικών φαρμάκων και δεν απασχολούνται σε επιχειρήσεις παραγωγής, εισαγωγής, εμπορίας και διάθεσης κτηνιατρικών φαρμάκων
conditions_type: Επαγγελματικές
conditions_name: Τα φυσικά πρόσωπα στα οποία ανατίθενται καθήκοντα επίσημων δραστηριοτήτων δεν υπηρετούν ως μισθωτοί κτηνίατροι είτε με σχέση μόνιμης είτε αορίστου ή ορισμένου χρόνου απασχόλησης στην τοπική αυτοδιοίκηση α’ και β’ βαθμού, στο Υπουργείο Αγροτικής Ανάπτυξης και Τροφίμων, σε άλλα Υπουργεία ή φορείς του Δημοσίου και του ευρύτερου Δημόσιου τομέα
conditions_type: Επαγγελματικές
Αίτηση: Κατάθεση: Κατάθεση από τον αιτούντα (δια ζώσης ή ταχυδρομικά)
Κατάθεση από τον αιτούντα (email)
Κατατίθεται από: Φυσικά πρόσωπα
Σημειώσεις: Η αίτηση υποβάλλεται στην κτηνιατρική υπηρεσία της οικείας περιφερειακής ενότητας.
Τίτλος: Αίτηση ανάθεσης καθηκόντων επίσημων δραστηριοτήτων
Τύπος αίτησης: Αίτηση
Βήματα: step_description: Η οικεία Περιφέρεια, ανά Περιφερειακή Ενότητα της περιοχής ευθύνης της που πλήττεται από την επιζωοτία της ευλογιάς των προβάτων και των αιγών, υποβάλλει στη Γενική Διεύθυνση Κτηνιατρικής του Υπουργείου Αγροτικής Ανάπτυξης και Τροφίμων αιτιολογημένη εισήγηση για την ενεργοποίηση της δυνατότητας ανάθεσης καθηκόντων επίσημων δραστηριοτήτων σε φυσικά πρόσωπα (εξουσιοδοτημένοι κτηνίατροι).
step_implementation: Ενέργεια εκτελεστικού/συναρμόδιου φορέα
step_note: Για την αιτιολόγηση της εισήγησης συνεκτιμώνται οι ακόλουθες συνθήκες και παράμετροι που αφορούν στην Περιφερειακή Ενότητα που πλήττεται:
(α) η τρέχουσα επιζωοτιολογική κατάσταση του νοσήματος,
(β) το μέγεθος του ζωικού κεφαλαίου, ο αριθμός και η πυκνότητα των εκμεταλλεύσεων προβάτων-αιγών, 
(γ) οι διαθέσιμοι πόροι (ανθρώπινο δυναμικό) της αρμόδιας κτηνιατρικής αρχής,
(δ) ο αριθμός εξουσιοδοτημένων κτηνιάτρων που εκτιμάται ότι απαιτείται να συνδράμουν για την πλήρη εφαρμογή του σχεδίου αντιμετώπισης έκτακτης ανάγκης της υπ’ αρ. 1747/386028/14.12.2023 απόφασης του Υφυπουργού Αγροτικής Ανάπτυξης και Τροφίμων (Β’ 7121).
step_official: Αρμόδια υπηρεσία
step_title: Υποβολή εισήγησης για την ενεργοποίηση της δυνατότητας ανάθεσης καθηκόντων επίσημων δραστηριοτήτων σε εξουσιοδοτημένους κτηνιάτρους
step_description: Με απόφαση του Προϊσταμένου της Γενικής Διεύθυνσης Κτηνιατρικής του Υπουργείου Αγροτικής Ανάπτυξης και Τροφίμων ενεργοποιείται η δυνατότητα ανάθεσης καθηκόντων επίσημων δραστηριοτήτων σε συγκεκριμένο αριθμό εξουσιοδοτημένων κτηνιάτρων στην περιοχή ευθύνης μίας ή περισσοτέρων Περιφερειακών Ενοτήτων, για τις οποίες έχει υποβληθεί αιτιολογημένη εισήγηση από την οικεία Περιφέρεια.
step_implementation: Υπογραφή
step_note: Η απόφαση ενεργοποίησης της δυνατότητας ανάθεσης καθηκόντων επίσημων δραστηριοτήτων εκδίδεται εφόσον έχουν διασφαλιστεί οι αναγκαίες πιστώσεις από το Πρόγραμμα Δημοσίων Επενδύσεων, περιλαμβάνοντας αναφορά ως προς το ύψος αυτών.
step_official: Αρμόδια Γενική Διεύθυνση
step_title: Έκδοση απόφασης ενεργοποίησης της δυνατότητας ανάθεσης καθηκόντων επίσημων δραστηριοτήτων σε εξουσιοδοτημένους κτηνιάτρους
step_description: Με ευθύνη της οικείας Περιφέρειας δημοσιεύεται πρόσκληση εκδήλωσης ενδιαφέροντος που απευθύνεται σε φυσικά πρόσωπα-κτηνιάτρους που επιθυμούν να αναλάβουν καθήκοντα επίσημων δραστηριοτήτων, ως εξουσιοδοτημένοι κτηνίατροι, στο πλαίσιο αντιμετώπισης της επιζωοτίας της ευλογιάς. Ο αριθμός των εξουσιοδοτημένων κτηνιάτρων που προβλέπεται στην πρόσκληση εκδήλωσης ενδιαφέροντος δεν μπορεί να ξεπερνά τον αριθμό που ορίζει η σχετική απόφαση του Προϊσταμένου της Γενικής Διεύθυνσης Κτηνιατρικής του Υπουργείου Αγροτικής Ανάπτυξης και Τροφίμων. Η πρόσκληση εκδήλωσης ενδιαφέροντος παραμένει ανοικτή για την υποβολή των αιτήσεων και των δικαιολογητικών από τους ενδιαφερόμενους για τριάντα (30) ημέρες. Σε περίπτωση που το επιβάλλει η τρέχουσα επιζωοτιολογική κατάσταση στην αντίστοιχη περιοχή ευθύνης, η προθεσμία μπορεί να παρατείνεται για ίσο χρονικό διάστημα.
step_implementation: Ενέργεια εκτελεστικού/συναρμόδιου φορέα
step_note: Τα καθήκοντα επίσημων δραστηριοτήτων που δύνανται να ανατεθούν στα ενδιαφερόμενα φυσικά πρόσωπα-κτηνιάτρους είναι:
(α) η κλινική επιτήρηση του ζωικού κεφαλαίου των εκμεταλλεύσεων προβάτων και αιγών,
(β) η διενέργεια των απαραίτητων δειγματοληψιών, στο πλαίσιο της επιζωοτιολογικής επιτήρησης, με σκοπό την πραγματοποίηση εργαστηριακών διαγνώσεων (screening και επιβεβαιωτικών),
(γ) η επιτόπια συλλογή στοιχείων για τη διενέργεια επιζωοτιολογικής διερεύνησης για τον καθορισμό της διασποράς της νόσου,
(δ) η συνδρομή στη διενέργεια απολυμάνσεων στις μολυσμένες εκμεταλλεύσεις προβάτων και αιγών,
(ε) η συνδρομή των επίσημων κτηνιάτρων στην επίβλεψη της θανάτωσης και υγειονομικής ταφής των ζώων μολυσμένης εκμετάλλευσης προβάτων και αιγών, στο πλαίσιο εκρίζωσης του νοσήματος.
step_official: Αρμόδια υπηρεσία
step_title: Δημοσίευση πρόσκλησης εκδήλωσης ενδιαφέροντος
step_description: Κάθε ενδιαφερόμενος υποβάλλει αίτηση ανάθεσης καθηκόντων επίσημων δραστηριοτήτων, συνοδευόμενη από τα απαραίτητα δικαιολογητικά.
step_implementation: Ενέργεια πολίτη
step_official: Αρμόδια υπηρεσία
step_title: Παραλαβή σχετικών αιτήσεων και δικαιολογητικών
step_description: Η κάθε αίτηση, συνοδευόμενη από τα απαραίτητα δικαιολογητικά, αφού παραληφθεί και πρωτοκολληθεί αυθημερόν, διαβιβάζεται σε αρμόδια επιτροπή, η οποία ελέγχει, αξιολογεί και αποφαίνεται σχετικά με την αποδοχή ή μη αυτής, εισηγούμενη σχετικά στο αρμόδιο για την υπογραφή των απαιτούμενων συμβάσεων έργου όργανο της Περιφέρειας και στον Προϊστάμενο της κτηνιατρικής υπηρεσίας της οικείας Περιφερειακής Ενότητας. Οι αιτήσεις περιλαμβάνονται στην εισήγηση ανά Περιφερειακή Ενότητα με σειρά προτεραιότητας, η οποία καθορίζεται ανάλογα με τον χρόνο υποβολής τους.
step_implementation: Έλεγχος
step_note: Με απόφαση Περιφερειάρχη, συστήνεται και συγκροτείται από υπαλλήλους της οικείας Περιφέρειας τριμελής επιτροπή αξιολόγησης, στην οποία διαβιβάζονται οι αιτήσεις και τα δικαιολογητικά των ενδιαφερομένων, προκειμένου να ελεγχθεί η ορθότητα και πληρότητά τους και να αξιολογηθεί η συνδρομή των απαιτούμενων  όρων και προϋποθέσεων.
step_official: Αρμόδια επιτροπή
step_title: Έλεγχος των αιτήσεων
step_description: Έλεγχος και αξιολόγηση των αιτήσεων και των συνοδευτικών φακέλων δικαιολογητικών και εισήγηση αποδοχής αυτών προς το αρμόδιο για την υπογραφή των απαιτούμενων συμβάσεων έργου όργανο της Περιφέρειας και τον Προϊστάμενο της κτηνιατρικής υπηρεσίας της οικείας Περιφερειακής Ενότητας, εφόσον τεκμηριώνεται η ορθότητα-πληρότητά τους και η συνδρομή των απαιτούμενων  όρων και προϋποθέσεων.
step_implementation: Υπογραφή
step_official: Αρμόδια επιτροπή
step_previous_child: 5
step_previous_child_selector: 5
step_title: Αποδοχή της αίτησης
step_description: Έλεγχος και αξιολόγηση των αιτήσεων και των συνοδευτικών φακέλων δικαιολογητικών και εισήγηση μη αποδοχής αυτών προς το αρμόδιο για την υπογραφή των απαιτούμενων συμβάσεων έργου όργανο της Περιφέρειας και τον Προϊστάμενο της κτηνιατρικής υπηρεσίας της οικείας Περιφερειακής Ενότητας, εφόσον δεν τεκμηριώνεται η ορθότητα-πληρότητά τους και η συνδρομή των απαιτούμενων  όρων και προϋποθέσεων.
step_implementation: Υπογραφή
step_note: Η οικεία Περιφέρεια ενημερώνει τον ενδιαφερόμενο, αναφέροντας
τους λόγους απόρριψης και επισημαίνοντας το δικαίωμα
υποβολής ένστασης κατά της διαδικασίας.
step_official: Αρμόδια επιτροπή
step_previous_child: 5
step_previous_child_selector: 5
step_title: Μη αποδοχή της αίτησης
step_description: Ο ενδιαφερόμενος του οποίου η αίτηση δεν γίνεται αποδεκτή από την επιτροπή αξιολόγησης, έχει δικαίωμα υποβολής ένστασης, εντός προθεσμίας τριών (3) εργάσιμων ημερών από την ημερομηνία κοινοποίησης της μη αποδοχής.
step_implementation: Ενέργεια πολίτη
step_note: Με απόφαση Περιφερειάρχη, συστήνεται και συγκροτείται από υπαλλήλους της οικείας Περιφέρειας δευτεροβάθμια τριμελής επιτροπή, στην οποία διαβιβάζονται οι ενστάσεις των ενδιαφερομένων, των οποίων η αίτηση δεν έγινε αποδεκτή από την επιτροπή αξιολόγησης, για την εξέταση της νομιμότητας και της ουσίας τους.
step_official: Αρμόδια υπηρεσία
step_previous_child: 7
step_previous_child_selector: 7
step_title: Υποβολή ένστασης κατά της διαδικασίας και εξέτασή της
step_description: Η επιτροπή αξιολόγησης της ένστασης του ενδιαφερόμενου αποφαίνεται θετικά ως προς τη νομιμότητα και την ουσία αυτής, καθιστώντας την αποδεκτή.
step_implementation: Χειροκίνητη ενέργεια
step_official: Αρμόδια επιτροπή
step_previous_child: 8
step_previous_child_selector: 8
step_title: Αποδοχή της ένστασης
step_description: Η επιτροπή αξιολόγησης της ένστασης του ενδιαφερόμενου αποφαίνεται αρνητικά ως προς τη νομιμότητα και την ουσία αυτής, απορρίπτοντας την.
step_implementation: Χειροκίνητη ενέργεια
step_note: Η οικεία Περιφέρεια ενημερώνει τον ενδιαφερόμενο, αναφέροντας τους λόγους απόρριψης της ένστασής του.
step_official: Αρμόδια επιτροπή
step_previous_child: 8
step_previous_child_selector: 8
step_title: Μη αποδοχή της ένστασης
step_description: Με απόφαση του Προϊσταμένου της κτηνιατρικής υπηρεσίας της οικείας Περιφερειακής Ενότητας οι ενδιαφερόμενοι των οποίων η αίτηση ή η υποβληθείσα ένσταση έχει γίνει αποδεκτή από τις αρμόδιες επιτροπές, καταχωρίζονται, ως ενεργοί ή επιλαχόντες εξουσιοδοτημένοι κτηνίατροι (σε περίπτωση υπεράριθμων εγκρί-
σεων σε σχέση με τον αριθμό των εξουσιοδοτημένων
κτηνιάτρων που προβλέπει η πρόσκληση εκδήλωσης ενδιαφέροντος) στο αντίστοιχο απόσπασμα του περιφερειακού «μητρώου εξουσιοδοτημένων κτηνιάτρων» που τηρείται στην κτηνιατρική υπηρεσία της οικείας Περιφερειακής Ενότητας. Η καταχώρισή τους στο μητρώο πραγματοποιείται με σειρά προτεραιότητας, η οποία καθορίζεται ανάλογα με τον χρόνο υποβολής των αρχικών αιτήσεών τους.
step_implementation: Ενέργεια εκτελεστικού/συναρμόδιου φορέα
step_note: Ο εξουσιοδοτημένος κτηνίατρος έχει τις ακόλουθες υποχρεώσεις κατά την εκτέλεση καθηκόντων επίσημων δραστηριοτήτων: (α) εκτελεί τα καθήκοντά του σύμφωνα με τις εντολές και τις οδηγίες που λαμβάνει από την κτηνιατρική υπηρεσία της οικείας Περιφερειακής Ενότητας, (β) καταρτίζει σε συνεργασία και συμφωνία με τον Προϊστάμενο της κτηνιατρικής υπηρεσίας της οικείας
Περιφερειακής Ενότητας έγκαιρα και σε τακτική βάση το χρονοδιάγραμμα των επίσημων δραστηριοτήτων που αναλαμβάνει να εκτελέσει, (γ) ενημερώνει απολογιστικά και σε καθημερινή βάση την κτηνιατρική υπηρεσία της οικείας Περιφερειακής Ενότητας για τις δραστηριότητες που εκτελεί και παραδίδει συμπληρωμένο οποιοδήποτε άλλο έγγραφο προβλέπει η εφαρμοζόμενη κάθε φορά διοικητική διαδικασία που αφορά στις δραστηριότητες του, σύμφωνα με τις οδηγίες που λαμβάνει, (δ) αποδέχεται τον εποπτικό έλεγχο της κτηνιατρικής υπηρεσίας της οικείας Περιφερειακής Ενότητας, (ε) παρέχει στην κτηνιατρική υπηρεσία της οικείας Περιφερειακής Ενότητας κάθε πληροφορία που σχετίζεται με το νόσημα και μπορεί να συνεισφέρει στην επιζωοτιολογική διερεύνηση και επιτήρησή του, (στ) συμμετέχει στις δράσεις ενημέρωσης που οργανώνουν και υλοποιούν η Γενική Διεύθυνση Κτηνιατρικής του Υπουργείου Αγροτικής Ανάπτυξης και Τροφίμων και η κτηνιατρική υπηρεσία της οικείας Περιφερειακής Ενότητας, (ζ) όταν συντρέχουν σοβαροί λόγοι αποχής του από τα καθήκοντα, ενημερώνει άμεσα την κτηνιατρική υπηρεσία της οικείας Περιφερειακής Ενότητας,
(η) χειρίζεται τις πληροφορίες που διαβιβάζει ή δέχεται από τις αρμόδιες κτηνιατρικές υπηρεσίες με εχεμύθεια και εμπιστευτικότητα,
(θ) λαμβάνει κατά την εκτέλεση των καθηκόντων του τα απαραίτητα μέτρα βιοασφάλειας για την αποτροπή της διασποράς της νόσου,
(ι) λαμβάνει κάθε μέτρο που κρίνεται απαραίτητο για την προστασία της σωματικής ακεραιότητάς του και της προσωπικής υγείας του,
(ια) διαθέτει όχημα ιδιωτικής χρήσης για τις μετακινήσεις του εντός της περιοχής ευθύνης της κτηνιατρικής υπηρεσίας της οικείας Περιφερειακής Ενότητας, (ιβ) χρησιμοποιεί λελογισμένα πάσης φύσης αναλώσιμο εφόδιο που του χορηγείται για την εκτέλεση των
καθηκόντων του στο πεδίο και το διατηρεί σε καλή κατάσταση και σε συνθήκες ενδεδειγμένες σύμφωνα με τις προδιαγραφές του, όταν αυτό απαιτείται, (ιγ) ενημερώνει αμελλητί την κτηνιατρική υπηρεσία
της οικείας Περιφερειακής Ενότητας σε περίπτωση μη συνεργασίας ή άλλης ενέργειας του υπεύθυνου της εκμετάλλευσης προβάτων και αιγών, με την οποία παρακωλύεται η εκτέλεση των καθηκόντων που του ανατίθενται, (ιδ) αναλαμβάνει τυχόν υποχρεώσεις ή ευθύνες που
μπορεί να δημιουργεί ή να προκαλεί δολίως ή λόγω βαριάς αμέλειας κατά την εκτέλεση των καθηκόντων του.
step_official: Αρμόδια υπηρεσία
step_title: Καταχώριση του ενδιαφερόμενου στο περιφερειακό "μητρώο εξουσιοδοτημένων κτηνιάτρων"
step_description: Η κτηνιατρική υπηρεσία κάθε Περιφερειακής Ενότητας διαβιβάζει στη Γενική Διεύθυνση Κτηνιατρικής του Υπουργείου Αγροτικής Ανάπτυξης και Τροφίμων το επικαιροποιημένο περιφερειακό "μητρώο εξουσιοδοτημένων κτηνιάτρων". Η Γενική Διεύθυνση Κτηνιατρικής του Υπουργείου Αγροτικής Ανάπτυξης και Τροφίμων διατηρεί, επικαιροποιεί και δημοσιεύει στον ιστότοπο του Υπουργείου κεντρικό "μητρώο ενεργών εξουσιοδοτημένων κτηνιάτρων".
step_implementation: Ενέργεια εκτελεστικού/συναρμόδιου φορέα
step_official: Αρμόδια υπηρεσία
step_title: Ενημέρωση κεντρικού Μητρώου εξουσιοδοτημένων κτηνιάτρων
step_description: Με απόφαση του Προϊσταμένου της κτηνιατρικής υπηρεσίας της οικείας Περιφερειακής Ενότητας εγκρίνεται η ανάθεση καθηκόντων επίσημων δραστηριοτήτων στον κάθε ενεργό εξουσιοδοτημένο κτηνίατρο. Μεταξύ του κάθε ενεργού εξουσιοδοτημένου κτηνιάτρου, όπως καταχωρίζεται στο σχετικό περιφερειακό μητρώο και του αρμόδιου οργάνου της οικείας Περιφέρειας, συνάπτεται σύμβαση έργου διάρκειας τριών (3) μηνών, με δυνατότητα ισόχρονης παράτασης, εφόσον η εξέλιξη της επιζωοτιολογικής κατάστασης
εξακολουθεί να καθιστά αναγκαία τη συνδρομή του εξουσιοδοτημένου κτηνιάτρου και δεν έχει εξαντληθεί η σχετική πίστωση.
step_implementation: Υπογραφή
step_note: Η αναθέτουσα αρχή είναι δυνατό να προβαίνει σε καταγγελία της σύμβασης έργου , η οποία επιφέρει τη λύση της, όταν
ο εξουσιοδοτημένος κτηνίατρος (α) ελεγχθεί κατόπιν καταγγελίας ή στο πλαίσιο του εποπτικού ελέγχου της κτηνιατρικής υπηρεσίας της οικείας Περιφερειακής Ενότητας και διαπιστωθούν σοβαρές παρατυπίες ή σοβαρή πλημμέλεια κατά την εκτέλεση των καθηκόντων του, (β) αθετεί τις υποχρεώσεις που απορρέουν από το θεσμικό πλαίσιο που ορίζει τη διαδικασία εξουσιοδότησής του ή δεν εκτελεί τα καθήκοντά του προσηκόντως ή εγκαίρως, (γ) αδυνατεί να εκτελέσει τα καθήκοντά του για διάστημα μεγαλύτερο των δεκαπέντε (15) ημερολογιακών ημερών για λόγους ανωτέρας βίας.
step_official: Αρμόδια υπηρεσία
step_title: Έγκριση ανάθεσης καθηκόντων επίσημων δραστηριοτήτων και σύναψη σύμβασης έργου
Εξερχόμενα: Διοικητική πράξη
Ενημέρωση Μητρώου
Σύμβαση
Νομοθεσία: rule_article: 31, 32, 33
rule_decision_number: 625
rule_decision_year: 2017
rule_description: Κανονισμός του Ευρωπαϊκού Κοινοβουλίου και του Συμβουλίου για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/ 2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/ 119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/ 662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους)
rule_type: Ευρωπαϊκός Κανονισμός
rule_article: 14
rule_decision_number: 429
rule_decision_year: 2016
rule_description: Κανονισμός του Ευρωπαϊκού Κοινοβουλίου και του Συμβουλίου σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων»)
rule_type: Ευρωπαϊκός Κανονισμός
rule_decision_number: 362534
rule_decision_year: 2025
rule_description: Ανάθεση καθηκόντων επίσημων δραστηριοτήτων σε εξουσιοδοτημένα φυσικά πρόσωπα για την αντιμετώπιση και εκρίζωση της επιζωοτίας που οφείλεται στον ιό της ευλογιάς των προβάτων και των αιγών, σε εφαρμογή των άρθρων 31 έως 33 του Κανονισμού (ΕΕ) 2017/625 του Ευρωπαϊκού Κοινοβουλίου και του Ευρωπαϊκού Συμβουλίου της 15ης Μαρτίου 2017 (L 95) και του άρθρου 14 του Κανονισμού (ΕΕ) 2016/429 του Ευρωπαϊκού Κοινοβουλίου και του Ευρωπαϊκού Συμβουλίου της 9ης Μαρτίου 2016 (L 84)
rule_gazette_doc_issue: Β
rule_gazette_doc_number: 7205
rule_type: Κοινή Υπουργική Απόφαση
Σχετικά: Έννομα μέσα προστασίας ή έφεσης: Άλλο
Έννομα μέσα προστασίας ή έφεσης (άλλο): Ένσταση
Σημειώσεις: Ο ενδιαφερόμενος του οποίου η αίτηση δεν γίνεται αποδεκτή από την αρμόδια  Επιτροπή αξιολόγησης, έχει δικαίωμα υποβολής ένστασης, εντός προθεσμίας τριών (3) εργάσιμων ημερών, από την ημερομηνία κοινοποίησης της απόφασης μη αποδοχής.
Άλλες πληροφορίες: Εναλλακτικοί τίτλοι: Εξουσιοδότηση κτηνιάτρων για την εκτέλεση καθηκόντων επίσημων δραστηριοτήτων στο πλαίσιο αντιμετώπισης της επιζωοτίας της ευλογιάς των προβάτων και των αιγών
Επίσημος τίτλος: Ανάθεση καθηκόντων επίσημων δραστηριοτήτων σε εξουσιοδοτημένα φυσικά πρόσωπα για την αντιμετώπιση και εκρίζωση της ευλογιάς προβάτων και αιγών